Luis & Jeanine se elegante troue - Mooi Troues
Die oomblik toe Luis die mooi Suid Afrikaanse meisie ontmoet het hy groot planne. Nie lank daarna maak die aantreklike Spanjaard Suid Afrika sy tuiste om by die vrou van sy drome te wees. Terwyl die son sak oor die Zambezi met seekoeie en olifante as getuies vra hy Jeanine die groot vraag. Jeanine lyk sprokiesmooi op hul troudag toe sy by die seremonie aankom. Luis het voorwaar vir hom 'n mooi Afrika blom gepluk. Hulle aanvaar mekaar volkome en het mekaar lief sonder om hulle te veel aan tradisies te steur. Ons hou veral van hul ideë om 'n "Day After" fotosessies te neem. 'n Mens se troudag gaan so gou vir verby en dis die ideale geleentheid vir 'n bruid om nog een keer haar droomrok aan te trek.
Luis en ek het mekaar by 'n sokker wedstryd tydens die 2010 Sokker Wêreld Beker in Suid-Afrika ontmoet. Luis se hy het onmiddellik geweet ek was die vrou vir hom, en ek was baie opgewonde oor die aantreklike Spanjaard met sy mooi aksent. Nie lank daarna nie het Luis Suid-Afrika sy nuwe tuiste gemaak en ek 'n Real Madrid ondersteuner.
Luis het my verras en na Victoria Falls geneem waar hy my die groot vraag gevra het. Later het ons gesit en kyk hoe sak die son oor die Zambezi terwyl die seekoeie en olifante ons geselskap gehou het.
Beplan die troue wat julle graag wil hê, en moenie te veel bekommer oor tradisie en verwagtinge nie. Moenie dat Pinterest jou oorweldig nie en onthou dat jy met die liefde van jou lewe gaan trou!
Op julle troudag, omring julle met julle naaste familie en vriende, haal diep asem en geniet elke oomblik.
Oorweeg 'n "day after" fotosessie. Dit maak jou troudag sommer net langer, en gee jou 'n kans om jou droom rok nog een keer te dra.